പന്തിരിക്കര വഴിവിളക്കുകള് കണ്ണടച്ചു പന്തിരിക്കര വഴിവിളക്കുകള് കണ്ണടച്ചു പാലേരി: ചങ്ങരോത്ത് ഗ്രാമപഞ്ചായത്ത് എട്ടാം വാര്ഡില് പന്തിരിക്കര വരയാലന്കണ്ടി റോഡില് വഴിയോരത്ത് പഞ്ചായത്ത് സ്ഥാപിച്ചിട്ടുള്ള വഴിവിളക്കുകള് കത്താത്തത് നാട്ടുകാര്ക്ക് ദുരിതമായി. ഈ പ്രദേശത്തുള്ള പത്തോളം ബള്ബുകള് ഈ റോഡില് സ്ഥാപിച്ചിട്ടുണ്ട്. ഇവ പൂര്ണമായും അണഞ്ഞുകിടക്കുകയാണ്. കത്താത്ത ബള്ബുകള്ക്ക് ഉള്പ്പെടെ മാസം തോറും നല്ലൊരു തുക പഞ്ചായത്ത് കെ.എസ്.ഇ.ബിക്ക് നല്കുന്നുണ്ട്. സന്ധ്യ കഴിഞ്ഞാല് പന്നി, മുള്ളന്പന്നി, മരപ്പട്ടി ഉള്പ്പെടെയുള്ള റോഡിലൂടെ വിലസുകയാണ്. ഇവറ്റകള് കപ്പ, ചേന, ചേമ്ബ് തുടങ്ങിയ കാര്ഷികവിളകള് നശിപ്പിക്കുന്നുമുണ്ട്. പന്നിശല്യം കാരണം അതിരാവിലെ റോഡിലൂടെ യാത്ര ചെയ്യാനും ജോലിക്ക് പോകാനും പ്രയാസം നേരിടുന്നുണ്ട്. വഴിവിളക്കുകള് പ്രകാശിച്ചിരുന്ന സമയത്ത് ഇവറ്റകളുടെ ശല്യം കുറവായിരുന്നെന്ന് നാട്ടുകാര് പറയുന്നു. ബള്ബുകള് എത്രയും വേഗം പുനഃസ്ഥാപിച്ച് ലൈറ്റ് തെളിയിക്കണമെന്നാണ് നാട്ടുകാര് ആവശ്യപ്പെടുന്നത്.